1989 йылда башланған Днестр буйы һәм Молдова властары араһындағы конфликт 1992 йылда ҡораллы ҡаршы тороуға һәм ике яҡтан да күп ҡорбандарға килтерә. Рәсәйҙең ҡыҫылыуы арҡаһында хәрби хәрәкәттәрҙе туҡтатыуға өлгәшелә. Хәҙерге ваҡытта конфликт зонаһында Рәсәй Федерацияһының, Молдова Республикаһының һәм Днестр алды Молдова Республикаһының Уртаҡ тыныслыҡ булдырыу көстәре һәм Украина хәрби күҙәтеүселәре хәүефһеҙлек тәьмин итә. Рәсәй, Украина һәм ОБСЕ ҡатнашлығында күп һанлы һөйләшеүҙәр барышында әлегә Приднестровье статусы буйынса килешеүгә өлгәшеп булмай; низағ яҡтары араһындағы мөнәсәбәттәр көсөргәнешле булып ҡала.